laion/Wikipedia-Exotic huggingface dataset:
গিবস ফার্ম

গিবস ফার্ম নিউজিল্যান্ডের অকল্যান্ড থেকে ৪৭ কিলোমিটার (২৯ মা) উত্তরে কাইপাড়া হারবারে অবস্থিত একটি উন্মুক্ত ভাস্কর্য পার্ক। এটিতে নিউজিল্যান্ডের বৃহৎ আকারের বহিরঙ্গন ভাস্কর্যের বৃহত্তম সংগ্রহ রয়েছে। এটি নিউজিল্যান্ডের ব্যবসায়ী অ্যালান গিবসের ব্যক্তিগত শিল্প সংগ্রহ; তবে, এটি সারা বছরের নির্ধারিত দিনে জনসাধারণের জন্য উন্মুক্ত থাকে, সাধারণত প্রতি মাসে একবার, বুকিং-অত্যাবশ্যকীয় ভিত্তিতে হয়। জনসাধারণের দেখার জন্য কোন প্রবেশমূল্য নেই। Light, Liz (২৫ অক্টোবর ২০১৫)। "Gibbs Farm: The magnificent megaphone"। The New Zealand Herald। আইএসএসএন 1170-0777। সংগ্রহের তারিখ ১৩ মার্চ ২০১৬।  অফিসিয়াল ওয়েবসাইট ছবি ও ভিডিও সহ গিবস ফার্ম সম্পর্কে ২০১৭ সালে ওয়াল স্ট্রিট জার্নালের নিবন্ধ
আয়োডিন ট্রাইক্লোরাইড

আয়োডিন ট্রাইক্লোরাইড একটি অজৈব যৌগ যার রাসায়নিক সংকেত ICl3। এটি একটি আন্তঃহ্যালোজেন যৌগ। আয়োডিন এবং ক্লোরিন এই দুটি হ্যালোজেন মৌল যুক্ত হয়ে আয়োডিন ট্রাইক্লোরাইড যৌগটি তৈরি হয়। −৭০ ডিগ্রি সেলসিয়াস তাপমাত্রায় অতিরিক্ত তরল ক্লোরিন সঙ্গে আয়োডিনের বিক্রিয়া করে আয়োডিন ট্রাইক্লোরাইড প্রস্তুত হয়। তরল আয়োডিন এবং ক্লোরিন গ্যাসের মিশ্রণকে ১০৫ ডিগ্রি সেলসিয়াস তাপমাত্রায় গরম করেও আয়োডিন ট্রাইক্লোরাইড তৈরি করা যেতে পারে। আয়োডিন ট্রাইক্লোরাইড একটি জারক পদার্থ। গলিত অবস্থায় আয়োডিন ট্রাইক্লোরাইড তড়িৎ পরিবাহী। তবে এই অবস্থায় এটি আয়নিত ভাবে থাকতে পারে: I2Cl6 ICl+ 2 + ICl− 4 এটি একটি জারক পদার্থ। তাই জৈব পদার্থের সংস্পর্শে এতে আগুন লাগাতে পারে। সেজন্য সুরক্ষাবিধি মেনে সাবধানে যৌগটির ব্যবহার করতে হবে। Greenwood, Norman N.; Earnshaw, Alan (1997). Chemistry of the Elements (2nd ed.). Butterworth-Heinemann. ISBN 978-0-08-037941-8.
চিলি

চিলি (স্পেনীয় ভাষায়: Chile চিলে) দক্ষিণ আমেরিকার দক্ষিণ-পশ্চিম অংশের একটি দেশ। দেশটি প্রশান্ত মহাসাগরের উপকূল ঘেঁষে একটি লম্বা ফিতার মত প্রসারিত একটি ভূখণ্ড। উত্তর-দক্ষিণে চিলির দৈর্ঘ্য প্রায় ৪,২৭০ কিলোমিটার, কিন্তু এর গড় বিস্তার ১৮০ কিলোমিটারেরও কম। উত্তরের ঊষর মরুভূমি থেকে শুরু করে দক্ষিণের ঝঞ্ঝাপীড়িত হিমবাহ ও ফিয়র্ডসমূহ চিলির ভূ-দৃশ্যাবলির বৈচিত্র‌্যের স্বাক্ষর বহন করছে। দেশটির মধ্যভাগে একটি উর্বর উপত্যকা অবস্থিত। পূর্বে আন্দেস পর্বতমালা আর্জেন্টিনার সাথে সীমান্ত তৈরি করেছে। চিলির রাজধানী ও বৃহত্তম শহর সান্তিয়াগো মধ্যভাগের উপত্যকায় অবস্থিত। চিলির অধিকাংশ জনগণ দেশের মধ্যাঞ্চলের উর্বর কেন্দ্রীয় উপত্যকায় বাস করেন। বেশির ভাগ লোক স্পেনীয় ও আদিবাসী আমেরিকানদের মিশ্র জাতির লোক। রোমান ক্যাথলিক ধর্ম এখানকার প্রধান ধর্ম। স্পেনীয় ভাষা এখানকার সরকারি ভাষা। চিলি দক্ষিণ আমেরিকার একটি নেতৃস্থানীয় শিল্পোন্নত দেশ। এর অর্থনীতি খনন শিল্প ও কৃষিভিত্তিক। চিলি বিশ্বের বৃহত্তম তামা উৎপাদক ও রপ্তানিকারক। এছাড়াও দেশটি ফলমূল ও শাকসবজি রপ্তানি করে। চিলির ওয়াইন অনেক দেশে জনপ্রিয়তা লাভ করেছে। চিলি ১৬শ শতক থেকে স্পেনের একটি উপনিবেশ ছিল। ১৯শ শতকের শুরুর দিকে এটি স্বাধীনতা লাভ করে। গোটা ১৯শ শতক ধরে রপ্তানির মাধ্যমে এটি সমৃদ্ধি লাভ করে, কিন্তু এতে মূলত জমিদার উচ্চ শ্রেণীর লোকেরাই লাভবান হন। এখনও চিলিতে ধনী-দরিদ্রের বৈষম্য প্রকট। ১৯৭৩ সাল পর্যন্ত চিলিতে কোন সামরিক কু (coup) ঘটেনি, যা ছিল লাতিন আমেরিকার অন্যান্য দেশগুলির তুলনায় ব্যতিক্রম। ১৯৭৩ সালে এক সামরিক জান্তা ক্ষমতা দখল করে এবং ১৯৮৯ সালে গণতান্ত্রিক নির্বাচনের আগ পর্যন্ত চিলি শাসন করে। ২১শ শতকের শুরুতে এসেও চিলি সামরিক শাসনের দীর্ঘস্থায়ী প্রভাব কাটিয়ে ওঠার প্রচেষ্টা চালাচ্ছে। "Banknotes and Coins"। Chilean Central Bank। ২০১২-০৫-১০ তারিখে মূল থেকে আর্কাইভ করা। সংগ্রহের তারিখ ২০০৭-১১-১১।  "RESULTADOS CENSO 2017" (পিডিএফ)। RESULTADOS DEFINITIVOS CENSO 2017। National Statistics Institute। December 2017। সংগ্রহের তারিখ December 2017।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Chile"। International Monetary Fund.। সংগ্রহের তারিখ ১০ জানুয়ারি ২০১৮।  "GINI index (World Bank estimate)"। World Bank। সংগ্রহের তারিখ নভেম্বর ২, ২০১৭।  "2016 Human Development Report" (পিডিএফ)। United Nations Development Programme। ২০১৭। সংগ্রহের তারিখ ২৯ এপ্রিল ২০১৭।  বাংলাদেশ মাগী ThisisChile.cl - Official Chile website - English and Spanish version ওয়েব্যাক মেশিনে আর্কাইভকৃত ২৫ জুলাই ২০১১ তারিখে
ভারানপিডে

ভারানপিডে হল একটি পরিবার যা মনিটর টিকটিকির মতো প্রাণী। সাধারণত, এগুলিকে সিনাপসিড হিসাবে বিবেচনা করা হয় যা অন্ত কার্বোনিফেরাসের আর্কিওথাইরিস-সদৃশ সিনাপসিড থেকে উদ্ভূত হয়েছিল। যাইহোক, সাম্প্রতিক কিছু গবেষণায় তারা ডায়াপসিড সরীসৃপদের শ্রেণীবিন্যাসগতভাবে কাছাকাছি বলে উদ্ধার করেছে।
আব্দুর রশীদ চৌধুরী

আব্দুর রশীদ চৌধুরী (মৃত্যু ১৯৪৪) সিলেটের দরগাপাশার একজন রাজনীতিবিদ ছিলেন এবং দিল্লিস্থ বৃটিশ ভারতের কেন্দ্রীয় বিধানসভার সদস্য ছিলেন। আব্দুর রশীদ চৌধুরী এবং আব্দুল মতিন চৌধুরী মিলে মিনার প্রিন্টিং অ্যান্ড পাবলিশিং লিমিটেড প্রতিষ্ঠা করেন ১৪ জুলাই ১৯৩২ খ্রীষ্টাব্দে যা যুগভেরী নামক সাপ্তাহিক পত্রিকা প্রকাশ করে। এর আগে তিনি সিলেটে অতিরিক্ত সহকারী কমিশনার হিসেবে কাজ করেছেন। পত্রিকাটির সম্পাদক ছিলেন মকবুল হোসেন চৌধুরী। চৌধুরী সাহেব একজন চা ব্যবসায়ী এবং সিরাজনগর ও রশীদাবাদ চা বাগানের মালিক ছিলেন। এছাড়াও তিনি হমদর্দ চা কোম্পানি লিমিটেড এবং দিলকুশা চা বাগানের মালিক ছিলেন। চৌধুরী ১৯৪০-এর দশকে দিল্লিস্থ বৃটিশ ভারতের কেন্দ্রীয় বিধানসভায় শ্রীহট্ট জেলা প্রতিনিধিত্ব করেন। তিনি আসাম প্রদেশের মুসলিম ব্লক থেকে স্বাধীন ছিলেন। চৌধুরী সাহেবের প্রথম স্ত্রী রাজিয়া বেগম থেকে তিনটি ছেলে ছিল। প্রথম স্ত্রীর ইন্তেকালের পর চৌধুরী সাহেব রাজনগরের বেগম সিরাজুন্নেসা চৌধুরীকে বিবাহ করেছিলেন। তার দ্বিতীয় বিয়ে থেকে সাতটি সন্তান ছিল। তার ছেলে, হুমায়ুন রশীদ চৌধুরী একজন কূটনীতিক এবং পরে বাংলাদেশের জাতীয় সংসদের স্পিকার ছিলেন। তার আরেক ছেলে ফারূক রশীদ চৌধুরী বাংলাদেশের অর্থমন্ত্রী হিসেবে দায়িত্ব পালন করেন। চৌধুরী সাহেব ১৯৪৪ খ্রীষ্টাব্দে সালে ইন্তেকাল করেন। Shibly, Atful Hye (২০১১)। Abdul Matin Chaudhury (1895-1948): Trusted Lieutenant of Mohammad Ali Jinnah (ইংরেজি ভাষায়)। Juned Ahmed Choudhury। আইএসবিএন 978-984-33-2323-1।  Al-Mahmood, Syed Zain (২৫ জুন ২০১০)। "Tribute: A Legacy of Love"। The Daily Star। সংগ্রহের তারিখ ২০২৩-০১-১০।  Maslog, Crispin C. (১৯৮৫)। 5 Successful Asian Community Newspapers (ইংরেজি ভাষায়)। United Nations Educational, Scientific and Cultural Organization, Asian Mass Communication Research and Information Centre। পৃষ্ঠা 15–17। আইএসবিএন 978-9971-905-21-7।  Correspondent, From Our (১৯৯৮-০১-২৮)। "Many tea gardens yet to pay huge land tax"। The Daily Star (ইংরেজি ভাষায়)। সংগ্রহের তারিখ ২০২৩-০১-১০।  "Hamdard Tea Company, Limited in Dhaka | Online-store Hamdard Tea Company, Limited Dhaka (Bangladesh)"। 1002-bd.all.biz। সংগ্রহের তারিখ ২০২৩-০১-১০।  Assembly, India Legislature Legislative (১৯৪৪)। The Legislative Assembly Debates: (Official Report) (ইংরেজি ভাষায়)। Government of India Press।  The Parliamentarian: Journal of the Parliaments of the Commonwealth (ইংরেজি ভাষায়)। General Council of the Commonwealth Parliamentary Association। ১৯৪২। পৃষ্ঠা 365।  Biographical Encyclopedia of Pakistan (ইংরেজি ভাষায়)। Biographical Research Institute, Pakistan.। ১৯৬০। পৃষ্ঠা 729।  Karim, Nasrine R। "Lest we forget: Humayun Rasheed Choudhury"। archive.thedailystar.net। সংগ্রহের তারিখ ২০২৩-০১-১০।  Al-Mahmood, Syed Zain (২৫ জুন ২০১০)। "Tribute: A Legacy of Love"। The Daily Star। সংগ্রহের তারিখ ২০২৩-০১-১০।  Times, Special to the New York (১৯৮৬-০৯-২৩)। "MAN IN THE NEWS; U.N. ENTHUSIAST AT ASSEMBLY HELM: HUMAYAN RASHEED CHOUDHURY"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২৩-০১-১০।  Who's who in Asian and Australasian Politics (ইংরেজি ভাষায়)। Bowker-Saur। ১৯৯১। পৃষ্ঠা 54। আইএসবিএন 978-0-86291-593-3।
হোসে দুরান্দ লাগুনা

হোসে দুরান্দ লাগুনা (স্পেনীয়: José Durand Laguna, স্পেনীয় উচ্চারণ: [xosˈe duɾˈand laɣˈuna]; ৭ নভেম্বর ১৮৮৫ – ১ ফেব্রুয়ারি ১৯৬৫; হোসে লাগুনা নামে সুপরিচিত) একজন আর্জেন্টিনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় উরাকান এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। লাগুনা ১৯১৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৯ সাল পর্যন্ত তিনি সর্বমোট ৪ ম্যাচে ৩টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন। লাগুনা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন। হোসে দুরান্দ লাগুনা ১৮৮৫ সালের ৭ই নভেম্বর তারিখে আর্জেন্টিনার বুয়েনোস আইরেসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৫ সালের ১লা ফেব্রুয়ারি তারিখে, প্যারাগুয়ের আসুনসিওনে ৭৯ বছর বয়সে তিনি মৃত্যুবরণ করেছেন। "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। RSSSF (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।  "Argentina - Squad" [আর্জেন্টিনা - দল]। worldfootball.net (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।  উইকিমিডিয়া কমন্সে হোসে দুরান্দ লাগুনা সংক্রান্ত মিডিয়া রয়েছে। ট্রান্সফারমার্কেটে হোসে দুরান্দ লাগুনা (ইংরেজি) ওয়ার্ল্ডফুটবল.নেটে হোসে দুরান্দ লাগুনা (ইংরেজি) ন্যাশনাল-ফুটবল-টিমস.কমে হোসে দুরান্দ লাগুনা (ইংরেজি)
বাংলাদেশ ডাটা সেন্টার কোম্পানি লিমিটেড

বাংলাদেশ ডাটা সেন্টার কোম্পানি লিমিটেড বঙ্গবন্ধু হাইটেক সিটিতে স্থাপিত টিয়ার ফোর গোল্ড ফল্ট টলারেন্ট ডাটা সেন্টার পরিচালনা করার লক্ষে ২০১৯ সালে প্রতিষ্ঠিত ও বাংলাদেশের মন্ত্রিসভা কর্তৃক অনুমোদিত বাংলাদেশ সরকার মালিকানাধীন একটি কোম্পানি। কোম্পানিটির চেয়ারম্যানের দায়িত্ব পালন করছেন মোঃ শামসুল আরেফিন ও এর ব্যবস্থাপনা পরিচালক জোহরা বেগম। ২০১৯ সালে কোম্পানিটি প্রতিষ্ঠিত হয় ও ১৬ সেপ্টেম্বর, ২০২০ তারিখে কোম্পানিটির রেজিস্ট্রেশন সম্পন্ন হয়। এটি ডাটা সেন্টার রক্ষণাবেক্ষণ, ডাটা সেন্টারের আন্তর্জাতিক সার্টিফিকেশন অর্জন ও ধারণ করা, আন্তর্জাতিক সার্টিফিকেশন অনুযায়ী সকল মানদণ্ড বজায় রাখা এবং আন্তর্জাতিক মান অনুযায়ী ই-সেবা প্রদানের লক্ষে কাজ করে। ২০২২ সালে বাংলাদেশ ডেটা সেন্টার কোম্পানি লিমিটেড (বিডিসিসিএল) এবং জেননেক্সট টেকনোলজি লিমিটেড যৌথ উদ্যোগে মেঘনা ক্লাউড নামে বাংলাদেশের প্রথম ক্লাউড ডেটা সেন্টার স্থাপনের উদ্যোগ নিয়েছে। "সংরক্ষণাগারভুক্ত অনুলিপি"। ২৬ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০২৩।  "বাংলাদেশ ডাটা সেন্টার কোম্পানি লিমিটেড (বিডিসিসিএল)"। bdccl.portal.gov.bd। সংগ্রহের তারিখ ২০২৩-০১-১০। [স্থায়ীভাবে অকার্যকর সংযোগ] "Bangladesh Data Center Company Limited (BDCCL)"। bdccl.portal.gov.bd (ইংরেজি ভাষায়)। সংগ্রহের তারিখ ২০২৩-০৪-০৪। [স্থায়ীভাবে অকার্যকর সংযোগ] "বাংলাদেশ ডাটা সেন্টার কোম্পানি লিমিটেড (বিডিসিসিএল)"। bdccl.portal.gov.bd। সংগ্রহের তারিখ ২০২৩-০১-১০। [স্থায়ীভাবে অকার্যকর সংযোগ] "দেশের প্রথম ক্লাউড ডেটা সেন্টার হবে 'মেঘনা ক্লাউড'"। banglanews24.com। ২০২৩-০১-০৯। সংগ্রহের তারিখ ২০২৩-০১-১০।  Desk, Technology। "'মেঘনা ক্লাউড' হবে দেশের প্রথম ক্লাউড ডেটা সেন্টার"। dhakapost.com। সংগ্রহের তারিখ ২০২৩-০১-১০।
কেনিয়া হকি ইউনিয়ন

কেনিয়া হকি ইউনিয়ন কেনিয়ায় ফিল্ড হকি খেলার নিয়ন্ত্রক সংস্থা। এর সদর দফতর নাইরোবি শহরে অবস্থিত। "Kenya Hockey Union - Information"। FIH। সংগ্রহের তারিখ ১২ অক্টোবর ২০১৬।  এফআইএইচ ফেসবুক
মনোরমা মিউজিক

মনোরমা মিউজিক হল ভারতের কেরালায় অবস্থিত একটি সঙ্গীত সংস্থা। এটি সম্ভবত কেরালার বৃহত্তম সঙ্গীত লেবেলের মালিক। লেবেল চলচ্চিত্র সাউন্ডট্র্যাক, কবিতা, কার্টুন ধারাবাহিক, মিউজিক অ্যালবাম ইত্যাদি তৈরি এবং বিতরণ করছে। কোম্পানিটি এমএম পাবলিকেশন্স লিমিটেডের মালিকানাধীন যা মালয়ালা মনোরমার মালিক, কেরালার অন্যতম বৃহত্তম সংবাদপত্র কোম্পানি। "Manorama Music"। ManoramaOnline.com। সংগ্রহের তারিখ ৫ সেপ্টেম্বর ২০১১।  "Manorama Online - Music"। ManoramaOnline.com। সংগ্রহের তারিখ ৫ সেপ্টেম্বর ২০১১।
ডিজিটাল নিরাপত্তা এজেন্সি

ডিজিটাল নিরাপত্তা এজেন্সি বাংলাদেশ সরকারের একটি নিয়ন্ত্রক সংস্থা যা বাংলাদেশের ডিজিটাল নিরাপত্তা নিশ্চিতকরণের লক্ষ্যে কাজ করে। আবু সাঈদ মো: কামরুজ্জামান সংস্থাটির মহাপরিচালক। এটি ডাক, টেলিযোগাযোগ ও তথ্যপ্রযুক্তি মন্ত্রণালয়ের তথ্য ও যোগাযোগ প্রযুক্তি বিভাগের অর্ন্তগত। বাংলাদেশের ডিজিটাল নিরাপত্তা নিশ্চিতকরণের লক্ষ্যে ডিজিটাল নিরাপত্তা আইন ২০১৮-এর ৫ ধারার বিধান অনুসারে ২০১৮ সালের ৫ ডিসেম্বর সরকার ডিজিটাল নিরাপত্তা এজেন্সি গঠন করে। তবে সংস্থাটি এর কার্যক্রম শুরু করে ২০১৯ সালে। মোহাম্মদ সাঈদ নূর আলম ছিলেন সংস্থাটির প্রথম মহাপরিচালক। বিভিন্ন সংস্থা সমূহের মধ্যে সমন্বয়সাধন, আঞ্চলিক ও আন্তর্জাতিক সহযোগীতা প্রদান এবং সাইবার ঝুঁকি ও হুমকি সমূহের বিষয়ে সংশ্লিষ্ট সকলকে সতর্কীকরণ ও প্রতিকারমূলক ব্যবস্থা গ্রহণের মাধ্যমে দেশের সাইবার স্পেস এবং প্রয়োজনীয় ও অপরিহার্য সেবাসমূহের ডিজিটাল নিরাপত্তা নিশ্চিতকরণই লক্ষে সংস্থাটি কাজ করে। "Digital security agency soon to monitor cyber security"। theindependentbd.com। সংগ্রহের তারিখ ৭ এপ্রিল ২০২০।  "ডিজিটাল নিরাপত্তা এজেন্সি"। dsa.gov.bd। সংগ্রহের তারিখ ১১ জানুয়ারি ২০২৩।  "Digital Security Agency formed"। Dhaka Tribune। ১১ জুলাই ২০১৯। সংগ্রহের তারিখ ৭ এপ্রিল ২০২০।  "Digital Security Agency, Shishu Academy get first DGs"। banglanews24.com (ইংরেজি ভাষায়)। ২০ আগস্ট ২০১৯। সংগ্রহের তারিখ ৭ এপ্রিল ২০২০।
ভারতের বিপ্লবী কমিউনিস্ট পার্টি

ভারতের বিপ্লবী কমিউনিস্ট পার্টি (abbreviated as আরসিপিআই নামে) ভারতের একটি রাজনৈতিক দল। ১৯৩৪ সালে কমিউনিস্ট পার্টি অফ ইন্ডিয়া (সিপিআই) থেকে বিচ্ছিন্ন হয়ে সৌম্যেন্দ্রনাথ ঠাকুর কমিউনিস্ট লিগ হিসাবে দলটি প্রতিষ্ঠা করেছিলেন। আরসিপিআই ভারতের স্বাধীনতার পর সশস্ত্র বিদ্রোহের নেতৃত্ব দেয়, কিন্তু পরে সংসদীয় রাজনীতিতে চলে যায়। দলটি কেরালা, পশ্চিমবঙ্গ এবং আসামে সক্রিয় রয়েছে। দ্বিতীয় যুক্তফ্রন্ট মন্ত্রিসভার (১৯৬৯) পাশাপাশি রাজ্যে বামফ্রন্ট শাসনের সময় (১৯৭৭-২০১১) বিভিন্ন রাজ্য সরকারের অংশ থাকাকালীন দলটি পশ্চিমবঙ্গে প্রতিনিধিত্ব করেছিল। আসামে, দলটি ১৯৭৮ সালে চারটি বিধানসভা আসন জিতেছিল, কিন্তু তারপর থেকে রাজ্যে এর রাজনৈতিক প্রভাব হ্রাস পেয়েছে। আরসিপিআই একটি জনগণের গণতান্ত্রিক বিপ্লব, একটি জাতীয় গণতান্ত্রিক বিপ্লব বা একটি নতুন গণতান্ত্রিক বিপ্লবের পরিবর্তে একটি সমাজতান্ত্রিক বিপ্লবের দিকে কাজ করে৷ দলটি কৃষক, শ্রমজীবী বুদ্ধিজীবী এবং জনগণের নন-ম্যানুয়াল শ্রমজীবী অংশ সহ মানবতার অন্যান্য শোষিত স্তরের সক্রিয় সহযোগিতায় সর্বহারা শ্রেণীর নেতৃত্বে সমাজতন্ত্র গড়ে তোলার চেষ্টা করে। "Contact Us"।  Sengupta, Subodh Chandra and Bose, Anjali (editors), Sansad Bangali Charitabhidhan (Biographical dictionary) Vol I, 1976/1998, (বাংলা ভাষায়), p. 607, আইএসবিএন ৮১-৮৫৬২৬-৬৫-০ "The Defeat of the Left Front and the Search for Alternative Leftism - Radical Socialist"। ৪ মার্চ ২০২৪ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০২৩।  "Constitution of RCPI"। www.rcpicommunist.in। সংগ্রহের তারিখ ২০১৮-০১-২৭।
ভারতের বিপ্লবী কমিউনিস্ট পার্টি (ঠাকুর)

ভারতের বিপ্লবী কমিউনিস্ট পার্টি, যা আরসিপিআই (ঠাকুর) নামেও পরিচিত, ছিল ভারতের একটি রাজনৈতিক দল, যার নেতৃত্বে ছিলেন সৌম্যেন্দ্রনাথ ঠাকুর। আরসিপিআই (ঠাকুর) ১৯৪৮ সালে ভারতের বিপ্লবী কমিউনিস্ট পার্টির বিভক্তি থেকে আবির্ভূত হয়। ভারতীয় রাজনীতিতে আরসিপিআই (ঠাকুর) এর ভূমিকা ছিল খুবই সামান্য। ঠাকুর দলের চেয়ারম্যান হিসেবে দায়িত্ব পালন করেন। দলটি বাংলা পাক্ষিক গণবাণী ('জনতার কণ্ঠ') প্রকাশ করে। Asish Krishna Basu (২০০৩)। Marxism in an Indian State: An Analytical Study of West Bengal Leftism। Ratna Prakashan। পৃষ্ঠা 2। আইএসবিএন 978-81-85709-73-4।  Mapam Bulletin। Political Department of the United Workers' Party (Mapam)। ১৯৬৮। পৃষ্ঠা 14।  Registrar for Newspapers of India. Ganabani West Bengal (India). Fact Finding Committee on Small & Medium Newspapers; Sasanka Sekhar Sanyal (১৯৮৩)। Report of the Fact Finding Committee on Small & Medium Newspapers, 1980। Information & Cultural Affairs Department, Government of West Bengal। পৃষ্ঠা 187।
ভারতের বিপ্লবী কমিউনিস্ট পার্টি (দাস)

ভারতের বিপ্লবী কমিউনিস্ট পার্টি, যা আরসিপিআই (দাস) নামেও পরিচিত ছিল, অনাদি দাসের নেতৃত্বে ভারতের পশ্চিমবঙ্গ রাজ্যের একটি রাজনৈতিক দল ছিল। আরসিপিআই (দাস) অনাদি দাস এবং এম. মোকশেদ আলী হিসাবে আবির্ভূত হয়, ভারতের বিপ্লবী কমিউনিস্ট পার্টির পশ্চিমবঙ্গ বিধানসভার দুই সদস্য, ১৯৬৯ সালের জুলাই মাসে আরসিপিআই থেকে বহিষ্কৃত হন। ১৯৭১ সালের পশ্চিমবঙ্গ বিধানসভা নির্বাচনের আগে আরসিপিআই (দাস) ভারতের কমিউনিস্ট পার্টির নেতৃত্বাধীন আট দলীয় জোটে যোগ দেয়। অধিকন্তু, আরসিপিআই (দাস) সাতটি রাজনৈতিক দলের আগস্ট ক্রান্তি উদযাপন কমিটিতে যোগদান করেছিল, যারা বাংলাদেশের স্বাধীনতার সংগ্রামকে সমর্থন করেছিল। ১৯৭১ সালের নির্বাচনের পর, আরসিপিআই (দাস) আরসিপিআই (ঠাকুর) এ একীভূত হয়। ঠাকুরের মৃত্যুর পর, আরসিপিআই (ঠাকুর) বিভক্ত হয়ে যায়, দাস একটি উপদলের নেতৃত্ব দেন এবং বিভূতি ভূষণ নন্দী অন্যটির নেতৃত্ব দেন। Janata। ১৯৬৯।  S. N. Sadasivan (১৯৭৭)। Party and democracy in India। Tata McGraw-Hill। পৃষ্ঠা 90।  Notes et études documentaires (3851–3874 সংস্করণ)। La Documentation Française। ১৯৭২। পৃষ্ঠা 76।  N. Jose Chander (১ জানুয়ারি ২০০৪)। Coalition Politics: The Indian Experience। Concept Publishing Company। পৃষ্ঠা 101। আইএসবিএন 978-81-8069-092-1।  Sālāma Ājāda (১ জানুয়ারি ২০০৮)। Role of Indian people in liberation war of Bangladesh। Bookwell। পৃষ্ঠা 305। আইএসবিএন 978-81-89640-52-1।  Alexander, Robert J.. Trotskyism in India
ভারতের শ্রমিক দল

ওয়ার্কার্স পার্টি অফ ইন্ডিয়া হল ভারতের পশ্চিমবঙ্গ রাজ্যের একটি রাজনৈতিক দল। ডব্লিউপিআই এর উৎপত্তি ভারতে গণতান্ত্রিক ভ্যানগার্ডে। ১৯৪৩ সালে জীবন লাল চট্টোপাধ্যায়ের নেতৃত্বে একটি দল মানবেন্দ্র নাথ রায়ের র‌্যাডিক্যাল ডেমোক্রেটিক পার্টি থেকে বিচ্ছিন্ন হলে ডিভি গঠিত হয়। ডিভি একটি অ-মার্কসবাদী সংগঠনে আরডিপি-এর বিকাশে অসন্তুষ্ট ছিল। জীবন লাল চট্টোপাধ্যায় ১৯৩০ সালে বেঙ্গল কংগ্রেসের সেক্রেটারি নির্বাচিত হন। ১৯৬০ সালের ১২ জুন ডিভি ভারতের ওয়ার্কার্স পার্টিতে পরিণত হয়। দলটি তাদের প্রতীক হিসাবে একটি পাঁচ-দফা তারকা একটি হাতুড়ি এবং কাস্তে গ্রহণ করেছে। দলটি ১৯৬৫ সালে কলকাতায় তার দ্বিতীয় সর্বভারতীয় সম্মেলন, ১৯৭০ সালে তৃতীয় সর্বভারতীয় সম্মেলন এবং ১৯৭১ সালে চতুর্থ সর্বভারতীয় সাধারণ সম্মেলন অনুষ্ঠিত হয়। ১৯৭৬ সালে অষ্টম সর্বভারতীয় সম্মেলন অনুষ্ঠিত হয়। ডব্লিউপিআই ইউনাইটেড বাম ফ্রন্টের অংশ ছিল যেটি ১৯৬৭ সালের পশ্চিমবঙ্গ রাজ্য বিধানসভা নির্বাচনে প্রতিদ্বন্দ্বিতা করেছিল। ডব্লিউপিআই ছিল ভারতের কমিউনিস্ট পার্টির (মার্কসবাদী) নেতৃত্বাধীন ইউনাইটেড ফ্রন্টের অংশ, যেটি পশ্চিমবঙ্গ শাসন করত ১৯৬৭-১৯৭১। জ্যোতিভূষণ ভট্টাচার্য, ওয়ার্কার্স পার্টির একজন নেতা, পশ্চিমবঙ্গে ১৯৬৭ এবং ১৯৬৯ সালে দুটি যুক্তফ্রন্ট সরকারে শিক্ষামন্ত্রী এবং তথ্যমন্ত্রী ছিলেন। তিনি ১৯৭০ সাল থেকে দলের সাধারণ সম্পাদক ছিলেন। জীবন লাল চট্টোপাধ্যায় ১৯৭০ সালে মারা যান। ১৯৭৬ সালে ডব্লিউপিআই দুই ভাগে বিভক্ত। মনিদ্রনারায়ণ বসুর নেতৃত্বে একটি দল ডব্লিউপিআই নামটি ধরে রেখেছে। ভট্টাচার্যের নেতৃত্বে অন্য দল নিজেদেরকে কমিউনিস্ট ওয়ার্কার্স পার্টি বলে। পরবর্তীকালে ভারতের কমিউনিস্ট ওয়ার্কার্স পার্টি তার নাম পরিবর্তন করে ওয়ার্কার্স পার্টি রাখে। বসু একটি গাড়ি দুর্ঘটনায় মারা যান, এবং সালিয়েন পাল নেতৃত্ব গ্রহণ করেন। ১৯৮০ সালের ভারতীয় সাধারণ নির্বাচনে ডব্লিউপিআই রায়গঞ্জ আসনে মোহাম্মদ ইলিয়াস রাজীকে প্রার্থী করে। তিনি ১৩,৫৫৪ ভোট (২.৮৯%) পেয়েছেন। ডব্লিউপিআই বাংলায় গণবিপ্লাব (জনপ্রিয় বিপ্লব) প্রকাশ করে। ১৯৮০-এর দশকের প্রথম দিকে গণবিপ্লব ১,৫০০ কপি ছাপা হয়েছিল এবং এর সম্পাদক ছিলেন হেমেন্দ্র বিহারী মুখার্জি। সে সময় এর প্রকাশনা কিছুটা অনিয়মিত ছিল। ডব্লিউপিআই সোভিয়েত ইউনিয়নের কমিউনিস্ট পার্টিকে সংশোধনবাদী হিসেবে বিবেচনা করে। শেষের দিকে, ডব্লিউপিআই ২০১১ সালে বামফ্রন্টে যোগ দিয়েছে। এর সেক্রেটারি মানিক দত্ত।[তথ্যসূত্র প্রয়োজন] Gupta, P.K.S. Political parties in West Bengal. p. 182, 201 Gupta, P.K.S. Political parties in West Bengal Asish Krishna Basu (২০০৩)। Marxism in an Indian State: An Analytical Study of West Bengal Leftism। Ratna Prakashan। পৃষ্ঠা 283। আইএসবিএন 978-81-85709-73-4।  Bappaditya Paul (২৭ আগস্ট ২০১৪)। The First Naxal: An Authorised Biography of Kanu Sanyal। SAGE Publications। পৃষ্ঠা 93। আইএসবিএন 978-93-5150-109-1।  Manujendra Kundu (১২ মে ২০১৬)। So Near, Yet So Far: Badal Sircar’s Third Theatre। OUP India। পৃষ্ঠা 188। আইএসবিএন 978-0-19-908958-1।  Jawhar Sircar (১৯৯৯)। Parliamentary Elections in West Bengal, 1952-1999। Government of West Bengal। পৃষ্ঠা 114।  West Bengal (India). Fact Finding Committee on Small & Medium Newspapers; Sasanka Sekhar Sanyal (১৯৮৩)। Report of the Fact Finding Committee on Small & Medium Newspapers, 1980। Information & Cultural Affairs Department, Government of West Bengal। পৃষ্ঠা 50।
ওতাবেক ভালিজোনভ

ওতাবেক ভালিজোনভ (ইংরেজি: Otabek Valizhonov ;জন্ম ১০ মে ১৯৮৪) একজন উজবেক ফুটবলার। তিনি বাংলাদেশ প্রিমিয়ার লিগে শেখ জামাল ধানমন্ডি ক্লাবের হয়ে আক্রমণাত্মক মিডফিল্ডার বা দ্বিতীয় স্ট্রাইকার হিসেবে খেলেন। তিনি একজন বহুমুখী প্লেমেকার যিনি ফরোয়ার্ড লাইনের বিভিন্ন অবস্থানে খেলতে পারেন। ২০১৮ সালে, ওতাবেক উজবেকিস্তান এর বাইরে তার প্রথম ক্লাবে যোগ দেন যখন তিনি বাংলাদেশ প্রিমিয়ার লিগ দল টিম বিজেএমসি । তিনি তার প্রথম লিগ মৌসুমে বিজেএমসির সাথে ২১ ম্যাচে ৬ টি গোল করেছিলেন, কিন্তু তার দলকে অবনমন থেকে রক্ষা করতে পারেননি। ২০১৯ সালে, ওতাবেক ব্রাদার্স ইউনিয়ন একই লিগ থেকে যোগদান করেন। ২০১৯-২০ লিগ বাংলাদেশে কোভিড-১৯ মহামারী এর কারণে লীগ বাতিল হওয়ার আগে তিনি ৫ টি ম্যাচ খেলে ৩ টি গোল করেছিলেন। ২০২০ সালে, ওতাবেক শেখ জামাল ধানমন্ডি ক্লাব এ চলে যান, বাংলাদেশ এর অন্যতম শীর্ষ ক্লাব। প্রিমিয়ার লিগে ক্লাবের হয়ে প্রথম মৌসুমে ২২ ম্যাচে ৭ গোল করেন তিনি। পরের মৌসুমে দুই ম্যাচ কম খেলে সমপরিমাণ লিগ গোল করেন।
তুমি রবে নীরবে

তুমি রবে নীরবে দিয়ে নিম্নোক্ত বিষয়গুলি নির্দেশিত হতে পারে- তুমি রবে নীরবে (রবীন্দ্র সঙ্গীত) তুমি রবে নীরবে (ধারাবাহিক নাটক) তুমি রবে নীরবে (২০০৮-এর চলচ্চিত্র) তুমি রবে নীরবে (২০১৭-এর চলচ্চিত্র) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বিবিসি আর্থ (টিভি চ্যানেল)

বিবিসি আর্থ (ইংরেজি:BBC Earth) হল যুক্তরাজ্যের সম্প্রচার নেটওয়ার্ক বিবিসি মালিকানাধীন টেলিভিশন চ্যানেল। এটি মূলত তথ্যচিত্র সম্প্রচার করে থাকে। এটি বিবিসি স্টুডিও দ্বারা পরিচালিত। বিবিসি আর্থ পৃথিবীর বিভিন্ন দেশ ও অঞ্চলে ভিন্ন ভিন্ন নাম ও ভিন্ন ভিন্ন ফ্রিকোয়েন্সিতে সম্প্রচারিত হয়। অনেক দেশে এটি বিবিসি নলেজ চ্যানেলকে প্রতিস্থাপন করে। এটি সাবস্ক্রিপসন টেলিভিশন প্লাটফর্মেও সম্প্রচারিত হয়। বিবিসি আর্থ ২০১৫ সালের ১ ফেব্রুয়ারী পোল্যান্ডে সম্প্রচার শুরু করে। এরপর বিভিন্ন দেশে বিভিন্ন সময় চ্যানেলটি সম্প্রচার শুরু করে। ২০১৭ সালের ১৩ এপ্রিল চ্যানেলটি লাতিন আমেরিকায় এটির সম্প্রচার বন্ধ করে দেয়। এটি ৬ মার্চ ২০১৭-এ ভারতীয় উপমহাদেশে সনি বিবিসি আর্থ নামের আঞ্চলিক পরিষেবা চালু করে। ২৪ জানুয়ারি ২০১৭ সালে বিবিসি আর্থ কানাডার সম্প্রচার প্রতিষ্ঠান ব্লু এন্ট মিডিয়ার সাথে যৌথ উদ্যোগে "বিবিসি আর্থ কানাডা" নামের একটি কানাডিয়ান সংস্করণ চালু করে। বিবিসি ডিসকাভারি বিবিসি নিউজ বিবিসি ওয়ার্ল্ড নিউজ "BBCWW to scrap global iPlayer"। C21media (ইংরেজি ভাষায়)। সংগ্রহের তারিখ ২০২৩-০১-১১।  "BBC BRIT and BBC EARTH to make their global channel debut in Poland"। www.bbc.co.uk (ইংরেজি ভাষায়)। সংগ্রহের তারিখ ২০২৩-০১-১১।  Expat। "BBC Worldwide closing Latin American pay-TV channels – Astra 2" (ইংরেজি ভাষায়)। সংগ্রহের তারিখ ২০২৩-০১-১১।  "BBC Worldwide and Multi Screen Media Form Joint Venture to Launch 'Sony BBC Earth' in India"। www.bbc.co.uk (ইংরেজি ভাষায়)। সংগ্রহের তারিখ ২০২৩-০১-১১।  "BBC Earth channel to debut in Canada"। thestar.com (ইংরেজি ভাষায়)। ২০১৬-১২-০৬। সংগ্রহের তারিখ ২০২৩-০১-১১।  বিবিসি আর্থ-এর ওয়েবসাইট
স্পেয়ার

স্পেয়ার (ইংরেজি: Spare) হল প্রিন্স হ্যারি, ডিউক অফ সাসেক্সের একটি আত্মজীবনীমূলক গ্রন্থ যা ১০ জানুয়ারী ২০২৩ এ প্রকাশিত হয়। বইটি প্রকাশ করেছে যুক্তরাজ্যের পেঙ্গুইন র‍্যান্ডম হাউস। ৪১৬ পৃষ্ঠার বইটি ১৬টি ভাষায় ও অডিওবুক হিসেবে পাওয়া যাচ্ছে। বইটি প্রকাশের আগেই যথেষ্ট আলোচনার জন্ম দেয় এবং যুক্তরাষ্ট্র ও যুক্তরাজ্যে চারটি টেলিভিশন সাক্ষাৎকার প্রকাশিত হয়। হ্যারি তার শৈশব এবং তার মা, ডায়ানা, প্রিন্সেস অফ ওয়েলসের মৃত্যুর গভীর প্রভাবের সাথে সাথে তার কষ্টের কিশোর বয়স এবং পরবর্তীকালে ব্রিটিশ সেনাবাহিনীর সাথে আফগানিস্তানে মোতায়েন সম্পর্কে বিস্তারিত বর্ণনা করেছেন। একই সাথে রাজপরিবারের সঙ্গে দ্বন্দ্বের কথা প্রকাশ করে অনেক বিতর্কের জন্ম দিয়েছেন ব্রিটিশ রাজা তৃতীয় চার্লসের কনিষ্ঠ পুত্র হ্যারি। বিবিসির এক পর্যালোচনাতে এই বইটিকে ব্রিটিশ রাজপরিবারের কেউ লেখা সবচেয়ে অদ্ভুত বই হিসেবে আখ্যায়িত করেছে। জনকণ্ঠ, দৈনিক। "বাজারে এসেছে প্রিন্স হ্যারির স্মৃতিকথা 'স্পেয়ার'"। দৈনিক জনকণ্ঠ || Daily Janakantha (ইংরেজি ভাষায়)। সংগ্রহের তারিখ ২০২৩-০১-১১।  রয়টার্স। "হ্যারির আত্মজীবনী প্রকাশ, পাঠকের ব্যাপক আগ্রহ"। Prothomalo। সংগ্রহের তারিখ ২০২৩-০১-১১।  "প্রিন্স হ্যারির 'স্পেয়ার' কিনতে ব্যাপক ভিড়"। দৈনিক ইত্তেফাক। সংগ্রহের তারিখ ২০২৩-০১-১১।  ডেস্ক, নিউজ। "প্রিন্স হ্যারির 'স্পেয়ার': রাজপরিবারের রহস্যের পর্দা উন্মোচন"। bdnews24। ২০২৩-০১-১১ তারিখে মূল থেকে আর্কাইভ করা। সংগ্রহের তারিখ ২০২৩-০১-১১।  "Spare review: The weirdest book ever written by a royal"। BBC News (ইংরেজি ভাষায়)। ২০২৩-০১-১০। সংগ্রহের তারিখ ২০২৩-০১-১১।
স্টিল ইন্ডাস্ট্রিজ কেরালা লিমিটেড

স্টিল ইন্ডাস্ট্রিজ কেরালা লিমিটেড (স্টিল ইন্ডাস্ট্রিজ লিমিটেড কেরালা বা এসআইএলকে) হল ভারতের কেরালা রাজ্যের একটি রাষ্ট্রীয় মালিকানাধীন ইস্পাত উৎপাদনকারী কোম্পানি। কোম্পানিটি ইস্পাতের ঢালাই উত্পাদন করে, কাঠামোগত ফ্যাব্রিকেশন করে, ছোট জাহাজ এবং বার্জ তৈরি করে, জাহাজ এবং জাহাজ ভাঙ্গার কাজ করে। এটি স্টিল অ্যান্ড ইন্ডাস্ট্রিয়াল ফোরজিংস লিমিটেড কোম্পানির একটি সহায়ক কোম্পানি। "SILK"। Steel Industrial Kerala Limited। ১০ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০২১।  The Financial Express. "Steel Industries Kerala Limited."। ১৯ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২৩।  "OneIndia Explore."। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২৩।